《百字令 寄怀楚中诸子》
清代·呆翁和尚

柴林瓦枕，竹閒铺、物室虚无长物。滋味回唇真似腊，万事转头物抹。

廿载风尘，半生跋涉，赢得头如雪。从头细数，等閒难遇豪杰。

呼儿坼火煎茶，檐前窗外，静听松声发。堪叹别离诸好友，南岳匡庐隔绝。

解带祝融，支筇五老，踏断千崖发。暮年何日，洞庭再醉秋月。

作者简介：如皋人，住舍桴庵，有匏溪词。